Subject: FW: Tarbijate võimestamise direktiiv
From: "info - MKM" <[email-masked]>
To: "info - MKM" <[email-masked]>
Date: Tue, 4 Nov 2025 09:21:07 +0200

From: Liis Kaar <[email-masked] <mailto:[email-masked]> >
Sent: Friday, October 31, 2025 12:50 PM
To: Mari-Liis Aas - MKM <[email-masked]
<mailto:[email-masked]> >; [email-masked]
<mailto:[email-masked]>
Subject: Tarbijate võimestamise direktiiv

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Kuulasin täna EKJA seminari ja tekkisid küsimused seoses tarbijate
võimestamise direktiivi ülevõtmisega Eesti õigusruumi. Saan aru, et kõik
tingimused pole veel kokkulepitud ja kuidas direktiivi praktikas jälgima
hakatakse on veel kujunemises. Ka järelevalves peame arvestama, et riigil
on keeruline kõigis valdkondades olla nö keskkonnahoidlikkuse
„valideerija“.

Soovin täpsustada, kas direktiiv puudutab ka neid ettevõtteid, kes müüvad
oma tooteid või teenuseid äriklientidele (B2B)?

Samuti tekitab küsimusi, millistel tingimustel võib edaspidi teenuste
keskkonnahoidlikkust või kestlikkust kommunikeerida. Kas näiteks võib
ettevõte rääkida oma teenuse keskkonnasõbralikkusest ainult juhul, kui
sellel on ökomärgis? Paljude teenuste puhul ökomärgise kriteeriumid
puuduvad ning kõiki tooteid või teenuseid ei ole ka mõistlik ega võimalik
sertifitseerida. Ökomärgise taotlemine on ettevõttele kulu ning kui
kliendid seda ei nõua, siis ei tundu eraldi ökomärgise taotlemine
mõistlik. Või piisab sellest kui teenuse osutamise vahend on ökomärgisega?
Nt koristatakse I tüüpi ökomärgisega puhastusvahendiga?

Lisaks palun selgitust, kas ettevõte tohib oma kodulehel või
sotsiaalmeedia kanalites kasutada väljendeid „kestlik ettevõte“ või
„kestlik teenus“. Meie mõistes hõlmab kestlikkus mitte ainult
keskkonnaaspekte, vaid ka töötajate heaolu, tööohutust ja
vastutustundlikku juhtimist.

Kas näiteks olukorras, kus ettevõttel on rakendatud ja sertifitseeritud
juhtimissüsteemid ISO 9001, ISO 14001 ja ISO 45001, võiks see olla piisav
alus väita, et tegemist on kestliku ettevõttega, ilma et see oleks eksitav
või vastuolus direktiivis toodud põhimõtetega?

Kuna meie SOL grupis koostame vastavalt CSRD nõutele kestlikkuse aruannet
ja see hakkab olema ka auditeeritud, siis kas see võib olla aluseks
keskkonnahoidlikkuse väidetele?

Täna oli ka jutuks, et Net Zero eesmärki ei saa niisama presenteerida, kui
pole tegevuskava. Kas lubatav õiks olla, kui ettevõte on liitunud Science
Based Targets initiative (SBTi)?

Olen tänulik, kui saaksite neid punkte täpsustada.

Parimat

Liis Kaar | Sustainable Business Development Partner in the Baltics

SOL Baltics | Telliskivi 61b, 10412 Tallinn

Tel: +372 5345 0615|  <mailto:[email-masked]> [email-masked]

Find us:  <http://www.sol.ee/> www.sol.ee | Facebook
<https://www.facebook.com/SOLEesti.ee/>  |
<https://www.instagram.com/solbaltics/> Instagram | Linkedin
<https://www.linkedin.com/company/solbaltics/>  | Youtube
<https://www.youtube.com/channel/UCJcMmWIcIg_I-evQ14tK4hA/videos>